PATVIRTINTA

Vilniaus „Gijos“ jaunimo mokyklos direktoriaus 2020 m. rugsėjo 1 d.

įsakymu Nr. V-27

DĖL UGDYMO ORGANIZAVIMO BŪTINŲ SĄLYGŲ UŽTIKRINIMO VILNIAUS „GIJOS“ JAUNIMO MOKYKLOJE TVARKOS APRAŠAS

I. BENDROSIOS NUOSTATOS

1. Ugdymo proceso organizavimo Vilniaus „Gijos“ jaunimo mokykloje (toliau Mokykla) aprašas (toliau Aprašas) reglamentuoja būtinus bendruomenės narių veiksmus, siekiant užtikrinti būtinąsias sąlygas organizuojant pagrindinį ugdymą valstybės lygio ekstremaliosios situacijos metu.
2. Aprašas parengtas vadovaujantis Vilniaus miesto savivaldybės administracijos direktoriaus 2020 m. rugpjūčio 27 d. įsakymu Nr. 30-2065/20 „Dėl pradinio, pagrindinio ir vidurinio ugdymo organizavimo būtinų sąlygų užtikrinimo Vilniaus miesto savivaldybės bendrojo ugdymo mokyklose tvarkos aprašas“, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. rugpjūčio 17 d. sprendimu Nr. V-1838 „Dėl pagrindinio ir vidurinio ugdymo organizavimo būtinų sąlygų“.

**II. ĮĖJIMO Į MOKYKLĄ TVARKA**

1. Į Mokyklą mokiniai, darbuotojai, kiti asmenys įeina/išeina pro pagrindinį įėjimą.
2. Kiekvienas asmuo, įeidamas į Mokyklos patalpas, privalo dėvėti nosį ir burną dengiančias apsaugos priemones, laikytis ne mažiau kaip 1 metro atstumo.
3. Draudžiama į Mokyklą atvykti:

5.1. asmenims (mokiniams, mokytojams, techniniams darbuotojams, tėvams (globėjams, rūpintojams), tretiesiems asmenims), kuriems privaloma izoliacija ir kartu su jais gyvenantiems asmenims izoliacijos laikotarpiu.

5.2. asmenims (mokiniams, mokytojams, techniniams darbuotojams, tėvams (globėjams, rūpintojams), tretiesiems asmenims), turintiems ūmių viršutinių kvėpavimo takų ligų, kitų užkrečiamųjų ligų požymių (pvz., sloga, kosulys, pasunkėjęs kvėpavimas ir pan.), karščiuojantiems (37,3 °C ir daugiau).

1. Maksimaliai ribojamas pašalinių asmenų patekimas į Mokyklą, išskyrus atvejus, kai jie teikia paslaugas, būtinas ugdymo procesui organizuoti.

**III. MOKINIŲ TĖVŲ (GLOBĖJŲ, RŪPINTOJŲ) LANKYMOSI MOKYKLOJE**

**TAISYKLĖS**

1. Tėvai (globėjai, rūpintojai) į Mokyklos patalpas įeina tik išskirtiniais atvejais, iš anksto suderinę savo atėjimo laiką su klasių vadovais, pagalbos mokiniui specialistais, mokyklos vadovais.
2. Atvykę tėvai (globėjai, rūpintojai) laukia prie pagrindinio įėjimo, kol juos pasitiks Mokyklos darbuotojas.
3. Tėvai (globėjai, rūpintojai) su Mokyklos darbuotoju bendrauja laikantis ne mažiau kaip 1 metro atstumo laisvose mokyklos patalpose (bibliotekoje, laisvalaikio kabinete, ir. kt.).

**IV.NOSĮ IR BURNĄ DENGIANČIŲ APSAUGOS PRIEMONIŲ**

**DĖVĖJIMO TVARKA**

1. Mokiniai, pedagogai, kiti darbuotojai bendrose uždarose erdvėse (koridoriuose, bibliotekoje ar pan.) privalo dėvėti nosį ir burną dengiančias apsaugos priemones.
2. Už mokinių aprūpinimą nosį ir burną dengiančiomis priemonėmis atsako mokinių tėvai (globėjai, rūpintojai). Mokykloje mokiniai ikiprofesinio ugdymo pamokų metu turi galimybę patys pasigaminti burną ir nosį dengiančias apsaugos priemones.
3. Mokiniams reikalavimai dėl atstumų laikymosi, nosį ir burną dengiančių apsaugos priemonių dėvėjimo pamokų, neformaliojo švietimo užsiėmimų, konsultacijų metu, esant šiandieninei epidemiologinei situacijai, nėra nustatyti.
4. Mokytojai pamokos/neformaliojo švietimo/konsultacijų metu turi laikytis 2 metrų atstumo iki mokinių, jei atstumas neišlaikomas, privalo dėvėti nosį ir burną dengiančias apsaugos priemones.

**V. MOKINIŲ, DARBUOTOJŲ SVEIKATOS BŪKLĖS STEBĖJIMAS IR VEIKSMAI,**

**KAI ASMENIUI PASIREIŠKIA KARŠČIAVIMAS (37,3 °C IR DAUGIAU) AR ŪMIŲ VIRŠUTINIŲ KVĖPAVIMO TAKŲ LIGŲ, KITŲ UŽKREČIAMŲJŲ LIGŲ POŽYMIAI IR KAI ASMENIUI PATVIRTINTA COVID 19 INFEKCIJA**

1. Mokykloje prie įėjimo pateikiama informacija mokiniams, jų tėvams (globėjams, rūpintojams), mokyklos darbuotojams:
	1. apie asmens higienos laikymosi būtinybę (rankų higieną, kosėjimo, čiaudėjimo etiketą ir kt.);
	2. apie nustatytus reikalavimus dėvėti nosį ir burną dengiančias apsaugos priemones;
	3. draudimą į švietimo įstaigą atvykti asmenims, kuriems pasireiškia karščiavimas (37,3 °C ir daugiau), ar kurie turi ūmių viršutinių kvėpavimo takų ligų, kitų užkrečiamųjų ligų požymių (pvz., sloga, kosulys, pasunkėjęs kvėpavimas ir pan.).
2. Mokinys, kuriam ugdymo proceso metu pasireiškia karščiavimas (37,3 °C ir daugiau) ar ūmių viršutinių kvėpavimo takų ligų, kitų užkrečiamųjų ligų požymiai (pvz., sloga, kosulys, pasunkėjęs kvėpavimas ir pan.), nedelsiant turi būti izoliuojamas, apie tai informuojami jo tėvai (globėjai, rūpintojai), konsultuojamasi Karštąja koronaviruso linija tel. 1808 dėl tolimesnių veiksmų.
3. Mokinys, kuriam ugdymo proceso metu pasireiškia karščiavimas (37,3 °C ir daugiau) ar ūmių viršutinių kvėpavimo takų ligų, kitų užkrečiamųjų ligų požymiai (pvz., sloga, kosulys, pasunkėjęs kvėpavimas ir pan.), nedelsiant turi būti izoliuojamas, apie tai informuojami jo tėvai (globėjai, rūpintojai), konsultuojamasi Karštąja koronaviruso linija tel. 1808 dėl tolimesnių veiksmų.
4. Darbuotojas, kuriam darbo metu pasireiškia karščiavimas (37,3 °C ir daugiau) ar ūmių viršutinių kvėpavimo takų ligų, kitų užkrečiamųjų ligų požymiai (pvz., karščiavimas, sloga, kosulys, pasunkėjęs kvėpavimas ir pan.), turi nedelsdamas apleisti Mokyklos patalpas ir kreiptis konsultacijai Karštąja koronaviruso linija tel. 1808 arba susisiekti su savo šeimos gydytoju.
5. Jei Mokykla iš darbuotojo, mokinio ar jo tėvų (globėjų, rūpintojų) gavo informaciją apie darbuotojui, mokiniui nustatytą COVID-19 ligą (koronaviruso infekciją), apie tai nedelsiant informuoja Nacionalinį visuomenės sveikatos centrą prie Sveikatos apsaugos ministerijos, bendradarbiauja su NVSC nustatant sąlytį turėjusius asmenis ir jiems taikant 14 dienų izoliaciją.
6. Atsižvelgiant į sveikatos būklę, asmenys, kuriems taikoma izoliacija, ugdymo procese dalyvauja nuotoliniu būdu.

**VI. PATALPŲ VALYMO, DEZINFEKAVIMO IR VĖDINIMO TVARKA**

1. Atvykus į mokyklą mokiniams, darbuotojams sudaryta galimybė dezinfekuoti rankas dezinfekavimui skirtomis priemonėmis.
2. Mokykloje mokinių ir darbuotojų rankų higienai prie praustuvų yra skysto muilo, vienkartinių rankšluosčių.
3. Patalpos, kuriose organizuojamas mokinių ugdymas, neformaliojo švietimo užsiėmimai, vykdomos konsultacijos, išvėdinamos prieš atvykstant mokiniams ir kiekvienos pertraukos metu:
	1. klasės, kuriose vyksta pamokos vėdinamos nuo 6.30 val. (budėtojas atidaro langus ir palieka atidarytas duris);
	2. mokytojas, baigęs pamoką, atidaro langus.

 23. Jei organizuojant veiklą naudojamos bendros patalpos (kabinetai), po kiekvienos pamokos jos išvėdinamos ir išvalomos.

 24. Dažnai liečiami paviršiai (durų rankenos, durų rėmai, stalų paviršiai, kėdžių atramos, laiptinės turėklai, elektros jungikliai ir kt.) valomi paviršiams valyti skirtu valikliu ne rečiau kaip 2 kartus per dieną.

 25. Ugdymo proceso metu ribojamas dalijimasis ugdymo priemonėmis. Jei mokymosi priemone naudojasi daugiau kaip vienas mokinys, jos išvalomos ir dezinfekuojamos po kiekvieno panaudojimo.

 **VII. UGDYMO ORGANIZAVIMAS**

26. Vienos klasės mokiniams ugdymo veiklos visą dieną organizuojamos toje pačioje klasėje, išskyrus informacinių technologijų, ikiprofesinio, fizinio ugdymo, muzikos pamokas, neformaliojo švietimo užsiėmimus.

27. Vadovėliai, kitos ugdymui(si) reikalingos priemonės, išduodamos kiekvienam Mokyklos mokiniui. Mokiniai pamokose naudojasi savo priemonėmis, jų neskolina ir nesiskolina.

28. Klasėse mokiniai sėdi nuolatinėse vietose, suolai nukreipti į priekį.

29. Švietimo pagalbos specialistų konsultacijos teikiamos individualiai ar vienu metu dirbama tik su tos pačios klasės mokiniais ar jų grupėmis. Po kiekvienos konsultacijos patalpos išvėdinamos, nuvalomi dažnai liečiami paviršiai, naudotos priemonės.

30. Pertraukų metu mokinių, darbuotojų judėjimas vyksta laikantis dešinės pusės principo (einant kuo arčiau sienos/lango), laikantis ne mažiau kaip 1 metro atstumo.

**VIII. RENGINIŲ ORGANIZAVIMAS**

31. Kiekvienas renginys, vykstantis Mokykloje, gali būti organizuojamas tik esant būtinybei ir suderinus su Mokyklos vadovais.

32. Renginius/susitikimus skatinama organizuoti virtualiai arba lauke. Organizuojant renginius atvirose erdvėse, tarp dalyvių turi būti išlaikomas ne mažesnis kaip 1 metro atstumas.

**IX. MAITINIMO ORGANIZAVIMAS**

 33. Mokykloje mokiniai pietauja ilgosios pertraukos metu.

 34. Mokiniai, atsinešę savo maisto, pietauja laisvalaikio kabinete arba savo klasėje, laikydamiesi higienos taisyklių.

 35. Valgykloje užtikrinamos tinkamos sąlygos mokinių rankų higienai: praustuvuose tiekiamas karštas ir šaltas vanduo, prie praustuvų – skystas muilas, vienkartiniai rankšluosčiai, rankų dezinfekcijai skirtos priemonės.

**X. BAIGIAMOSIOS NUOSTATOS**

 36. Mokykloje mokiniai turi būti tik jų klasėms priskirtose erdvėse, naudotis tik savo spintelėmis ir ugdymuisi reikalingomis priemonėmis.

 37. Su mokiniais, kurie nesilaiko tvarkos, užtikrinančios sveiką ir saugią aplinką Mokykloje (kaukių dėvėjimas, saugaus atstumo laikymasis, buvimas tik savo klasėje ir t. t.), nedelsiant organizuojamas prevencinis pokalbis, esant poreikiui informuojami tėvai (globėjai, rūpintojai).

 38. Mokiniai, važiuojantys į mokyklą viešuoju transportu, privalo laikytis bendrųjų saugos reikalavimų, taikomų keleiviams.

 39. Pasikeitus teisės aktams, keičiami ir Tvarkos aprašo atitinkami punktai.